《过白沙岭寄同年张砚斋》
清代·查嗣瑮

积翠浮空不见峰，群峰俱拥万株松。怪来小驿重关路，忽与千岩万壑逢。

丹壁斜飞千尺练，白云遥送一声钟。龙眠居士如相识，画我山庄第几重？

作者简介：（1652—1733，一作1653—1734） 清浙江海宁人，字德尹，号查浦。康熙三十九年进士。官至侍讲。以弟查嗣庭文字狱事谪戍陕西，死于戍所。诗比兄查慎行较逊，而亦有可观。有《查浦诗钞》、《查浦辑闻》等。